CPN รับมือกับจุดเปลี่ยนการค้าปลีกไทยอย่างไร
ศูนย์การค้าขนาดใหญ่ที่ดำเนินการภายใต้บริษัทในเครืออย่างเซ็นทรัลพัฒนา หรือ CPN ที่เข้ามารับบทบาทการเป็น “หัวลาก” ในการนำพาค้าปลีกในเครือขยายเข้าไปหาโอกาสทางการตลาดใหม่ๆ ซึ่งกลุ่มเซ็นทรัล มองถึงการใช้เครือข่ายค้าปลีกที่เป็น Physical Platform นี้ เข้ามาเป็นเน็ตเวิร์คสำคัญที่ลูกค้าจะสามารถเข้าถึงการใช้บริการได้ภายใน 30 นาทีความน่าสนใจของการลงทุนในครั้งนี้ ไม่ได้อยู่แค่การขยายโอกาสทางการตลาดในการเข้าถึงทำเลที่มีศักยภาพในการเติบโตอย่างจังหวัดอยุธยาที่ถือเป็น Strategic Location เป็น Hub ของภาคกลางตอนบน ครอบคลุมจังหวัดอ่างทอง สิงห์บุรี ชัยนาท สุพรรณบุรี ประชากรเกือบ 2,500,000 คน และยังเป็นเมืองอุตสาหกรรมสำคัญที่ต่อขยายจากกรุงเทพฯ รวมถึงศรีราชา และจันทบุรี ที่เข้ามาเติมเต็มให้ศูนย์การค้าในเครือสามารถเข้าไปยึดพื้นที่ทำเลทองเพื่อรองรับ EEC ตั้งแต่เซ็นทรัลพลาซา บางนา ไปจนถึงจังหวัดจันทบุรี และตราด ซึ่งถือเป็นพื้นที่ + 2 ของโครงการ EEC เท่านั้นแต่การลงทุนในครั้งนี้ ยังเป็นส่วนหนึ่งของการปรับเกมเพื่อรับกับตลาดค้าปลีกที่เปลี่ยนแปลงไป ทั้งในแง่ของโลเกชั่น และพฤติกรรมของผู้บริโภคจุดเปลี่ยนแรก ที่เกิดขึ้นในตลาดค้าปลีกของบ้านเราก็คือ ผู้บริโภคมีความต้องการที่ Beyond Shopping Expereince ไปค่อนข้างมาก พวกเขาไม่ได้ต้องการประสบการณ์การช้อปปิ้งในรูปแบบเดิมๆ ซึ่งการมาศูนย์การค้า ไม่ใช่แค่เรื่องของการช้อปปิ้งอีกต่อไป แต่เป็นเรื่องของการใช้ชีวิต จุดเปลี่ยนที่ 2 พฤติกรรมที่เปลี่ยนไปของลูกค้า ซึ่ง ชนวัฒน์ บอกกับเราว่า ภาพของการเดินศูนย์การค้าของคนรุ่นใหม่มันเปลี่ยนไปจากอดีตอย่างสิ้นเชิง โดยจะออกมาในรูปแบบของการ Blur the Line คือพวกเขาเดินช้อปปิ้งในศูนย์แบบไม่มีเส้นแบ่งระหว่างศูนย์การค้ากับห้างสรรพสินค้าเหมือนในอดีต แต่ต้องการอิสระในการเดินช้อปตามร้านค้าต่างๆ ในศูนย์โดยไม่มีอะไรมาเป็นตัวตีเส้นแบ่งจุดเปลี่ยนที่ 3 โลเกชั่น ที่เปลี่ยนแปลงไปตามสภาพความเจริญของเมืองที่ขยายตัวเติบโตเพิ่มขึ้น ซึ่งหากมองเข้ามาที่ในรายละเอียดแล้ว จะพบว่าศูนย์การค้าหลายๆ ศูนย์ของ CPN ส่วนใหญ่จะอยู่ในตลาดมานาน เมื่อโลเกชั่นของเมืองเปลี่ยนไป จึงต้องมีการปรับตาม โดยเฉพาะกับการเข้ามาเปลี่ยนแลนด์สเคปของรถไฟฟ้าส่วนต่อขยายในโครงการต่างๆศูนย์การค้าในเครือ CPN แต่ละศูนย์จะถูกดีไซน์ให้ Integrated กับชุมชน เพื่อให้เป็นส่วนหนึ่งของชุมชน ทำให้การดีไซน์ศูนย์แต่ละศูนย์จะมีคอนเซ็ปต์ที่เชื่อมโยงกับโลเกชั่นที่จะเปิดศูนย์การค้า ซึ่งดีไซน์ถือเป็น Experience หนึ่งของนักช้อป จึงมีความสำคัญไม่แพ้องค์ประกอบตัวอื่นๆ ในการทำศูนย์การค้ายุคใหม่